62020TJ0127_INF
Απόφαση του Γενικού Δικαστηρίου (τέταρτο τμήμα)της 15ης Σεπτεμβρίου 2021 – Γαλλία κατά ECHA
(Υπόθεση T‑127/20)
«REACH – Αξιολόγηση ουσιών – Χλωριούχο αργίλιο – Βασικό χλωριούχο αργίλιο – Θειικό αργίλιο – Αποφάσεις του ECHA με τις οποίες ζητούνται πρόσθετες πληροφορίες – Άρθρο 46, παράγραφος 1, του κανονισμού (ΕΚ) 1907/2006 – Προσφυγή ενώπιον του συμβουλίου προσφυγών – Πολλαπλή αιτιολογία στην οποία στηρίζεται η απόφαση του συμβουλίου προσφυγών – Λόγοι που μπορούν να δικαιολογήσουν την απόφαση – Αλυσιτέλεια των λόγων ακυρώσεως που βάλλουν κατά των λοιπών λόγων της αιτιολογίας»
1.
Προσφυγή ακυρώσεως – Λόγοι – Λόγοι και αιτιάσεις που δεν δύνανται να οδηγήσουν στην ακύρωση της προσβαλλομένης πράξεως – Αλυσιτελείς λόγοι
(Άρθρο 263 ΣΛΕΕ)
(βλ. σκέψη 32)
2.
Προσφυγή ακυρώσεως – Αντικείμενο – Απόφαση η οποία στηρίζεται σε πλείονες βάσεις σκεπτικού, εκάστη εκ των οποίων αρκεί για τη στήριξη του διατακτικού της – Ακύρωση τέτοιας αποφάσεως – Προϋποθέσεις
(Άρθρο 263 ΣΛΕΕ)
(βλ. σκέψη 33)
3.
Ένδικη διαδικασία – Εισαγωγικό δικόγραφο – Τυπικά στοιχεία – Συνοπτική έκθεση των προβαλλόμενων ισχυρισμών – Αυτεπάγγελτη εξέταση – Αυτεπάγγελτη εξέταση από το Γενικό Δικαστήριο μη προβληθέντος από τον προσφεύγοντα λόγου ο οποίος άπτεται της ουσιαστικής νομιμότητας της προσβαλλομένης αποφάσεως – Αποκλείεται
(Άρθρο 263 ΣΛΕΕ· Οργανισμός του Δικαστηρίου, άρθρα 21, πρώτο εδάφιο, και 53, πρώτο εδάφιο· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψη 35)
4.
Προσέγγιση των νομοθεσιών – Καταχώριση, αξιολόγηση και αδειοδότηση των χημικών προϊόντων – Κανονισμός REACH – Διαδικασία αξιολόγησης – Απόφαση του Ευρωπαϊκού Οργανισμού Χημικών Προϊόντων (ECHA) με την οποία ζητούνται πρόσθετες πληροφορίες στο πλαίσιο της αξιολόγησης μιας ουσίας – Αναγκαιότητα εκπόνησης της ζητηθείσας πρόσθετης μελέτης – Ο ECHA φέρει το βάρος απόδειξης – Περιεχόμενο – Τήρηση της αρχής της αναλογικότητας – Υποχρέωση ακριβούς προσδιορισμού της ή των ουσιών τις οποίες αφορά η αίτηση παροχής πρόσθετων πληροφοριών
(Κανονισμός 1907/2006 του Ευρωπαϊκού Κοινοβουλίου και του Συμβουλίου, αιτιολογική σκέψη 66 και άρθρο 46)
(βλ. σκέψεις 37-39, 43-46, 51, 52, 57, 62)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως του συμβουλίου προσφυγών του ECHA της 17ης Δεκεμβρίου 2019 περί ακυρώσεως τριών αποφάσεων του ECHA της 21ης Δεκεμβρίου 2017 με τις οποίες ζητήθηκε από τους ενδιαφερομένους να πραγματοποιήσουν νέες δοκιμές στο πλαίσιο της αξιολόγησης των ουσιών χλωριούχο αργίλιο, βασικό χλωριούχο αργίλιο και θειικό αργίλιο (συνεκδικασθείσες υποθέσεις A-003-2018, A-004-2018 και A-005-2018).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Γαλλική Δημοκρατία φέρει τα δικαστικά έξοδά της καθώς και τα έξοδα στα οποία υποβλήθηκαν ο Ευρωπαϊκός Οργανισμός Χημικών Προϊόντων (ECHA), η Kemira Oyj και η Grace Silica GmbH.
3)
Η Ομοσπονδιακή Δημοκρατία της Γερμανίας φέρει τα δικαστικά έξοδά της.